Odense Adresse-Contoirs Efterretninger, 1838-10-12
- Etatsraad Steenfeldt foredrog derpaa et Forslag om Forandring i den Maade, hvorpaa Armeen forsynes med Skotøi og indstillede til Forsamlingen, at Samme til Hs. Majestæt skulde indgaae med en Petition om, at en Commission af Sagkyndige, baade Militaire og Civile, allernaadigst maatte anordnes, for at undersøge, om og hvorvidt uden Skade for den militaire Tjeneste en saadan Forandring med Hensyn til Leverancen af Fodtøi til Armeen kunde foretages, at dette i det mindste tildeels kunde forarbeides og leveres af Skomagerne i de Byer, hvor der ligger Garnison." Sluttelig bemærkede Etatsraaden, at han fra Skrædderlauger i Helsingøer havde modtaget et Andragende om, at der til Hs. Majestæt maatte petitioneres om, at Lauget maatte forfærdige Munderinger for Garnisonen. Grev Ahlefeldt-Laurvig formeente, at Sager ang. Armeens Forpleining, som en blot administrativ Gjenstand, ikke henhøre under Stænderforsamlingens Ressort, hvilken Formening imidlertid paa det Bestemteste modsagdes af Præsidenten. Efterat Prokurator Nye, Farver Svane og Flere havde erklæret sig for en Committees Nedsættelse, anførte Proprietair Anders, at han ofte havde hørt den simple Soldat beklage, at det ham paatvungne Fodtøi var ubeqvemt, gavede m.m., hvorfor han som oftest solgte det for at kunne anskaffe sig beqvemmere. Soldaterne meente ogsaa i Almindelighed, at de billigere selv kunde anskaffe sig Fodtøi og mange andre Reqvisiter, end disse bleve dem beregnede. At der vare duelige Haandværkere nok i alle Kjøbstæder, som lige saa godt kunde forfærdige Skoe og de øvrige Reqvisiter, beviste deres daglige Frembringelser. Ved Afstemningen blev det derefter med 62 St. imod 3 vedtaget, at en Committee skulde nedsættes i Anledning af Statsraad Steenfeldts ovenstaaende Forslag. Efterat det var bestemt, at denne Committee skulde be ge staae af 3 Medlemmer, bleve hertil valgte: Farver Svane med 42, Proprietair C. Neergaard med 31 og Grev Ahlefeldt Laurvig med 19 St. - Kammerraad Drewsen foredrog dernæst et Forslag om, at der maatte tilstaaes Medlemmerne af det mosaiske Troessamfund Valgbarhed til Stænderforsamlingerne. Den kongelige Commissarius skjønnede ikke rettere, end at der er god Grund for Forsamlingen til at tage Hensyn til den Omstændighed, om der er Udsigt til, at et Andragende sættes igjennem eller ikke. Thi ligesom dens Tid unyttig spildes ved at indlede udførlig Forhandling i en Sag, hvorom det forudsees, at den ikke kan give noget Resultat, saaledes turde ogsaa Jnstitutionens Virksomhed svækkes ved saadanne Petitioner, hvorom det kan forudsees, at de ikke kunne finde Hs. Majestæts bifald. Commissarius maatte derhos bemærke, at, naar han har yttret, at Hs. Majestæt ikke kunde formodes at ville gaae ind paa det omhandlede Andragende, om det end her fik Majoriteten for sig, saa er dette alene grundet paa Slutninger fra Data, der ligge for Alles Øine, uden at han iøvrigt har paaberaabt sig nogen Kundskab om Hs. Majestæts Mening og Villie i fornævnte Henseende. De Deputerede Nye, Steenfeldt, Luders, Haastrup, Hempel og Berg erklærede sig for en Committees Nedsættelse og ved Afstemningen med Kugler viste det sig da, at der var 43 St. for og 22 imod en Committees Nedsættelse: til dennes Medlemmer valgtes: Mynster, Treschow, Ussing. - Proprietair C. Neergaard forelagde derefter Forsamlingen et Forslag til Forandring i Lovgivningen og skadeligt Vands Afledning samt et Forslag angaaende Afbenyttelsen af det paa Ens Jorder værende Vand. Efterat Grev Lerche, Justitsraad Friis og flere Medlemmer havde anbefalet Forslagene til Forsamlingens Opmærksomhed, blev det eenstemmigen besluttet, at i Anledning af samme skulde nedsættes en Committee af 5 Medlemmer, hvortil derpaa valgtes: C. Neergaard, Madsen, Friis, Lerche og Rosenørn: Lehn. 8de Møde den 4 October. Præsidenten anmeldte, at han havde modtaget følgende Andragende: 1) fra Proprietair Hildebrandt et Andr. fra endeel Beboere af Svanninge Sogn, om, at den nye Matrikul ei maa indføres. 2) Ved Forligelsescommissair Thomsen et Andr. fra forrige Skolelærer Christensen paa Bjerget angaaende Skolelærernes Pension m.v. 3) Ved Cancellieraad Haastrup, en Betænkning af Propriet. Mourier i Anledning af Cancellie-Circulairet ang. BrandasEtatsraad Steenfeldt opsurancevæsenet paa Landet. læste derpaa et af ham til Forsamlingen indgivne Forslag, om Udvidelse af Bidstrupgaards Hospital for Gale og Afsindige til en Opbevaringsanstalt for saadanne Ulykkelige, fra Siellands og Lollands-Falsters Stifter samt fra Færøerne, Jsland og Colonierne.